ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi-Program zapošljavanja žena – faza II“*

*Pitanja pristigla na esf.info@mrms.hr od 18.03. do 26.03.2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
|  | Uputama za prijavitelje određen je fiksni iznos od 20% za izravne troškove osoblja od ukupno prihvatljivih ostalih izravnih troškova, te da iste troškove nije potrebno pravdati dostavom tablica radnih sati, bankovnih izvoda i JOPPD obrasca. Da li to znači da će se od ukupno priznatih ostalih izravnih troškova nositelju isplatiti navedenih 20% bez potrebe pravdanja istih ako su naravno utrošeni na plaće i ostale materijalna prava zaposlenih u administraciji projekta. | Tijekom provjera i odobravanja zahtjeva za nadoknadom sredstava neće se vršiti kontrola popratne dokumentacije za izravne troškove osoblja izračunate primjenom fiksne stope, sukladno Uputama za prijavitelje, poglavlje 4.1.1.  |
|  | Zanima me da li je došlo do izmjena i/ili dopuna natječajne dokumentacije vezane uz točku 5.1. Način podnošenja projektnog prijedloga. S obzirom na nastale okolnosti da li se projektni prijedlozi i dalje podnose isključivo poštanskom pošiljkom ili osobnom dostavom.  | Točka 5.1. Način podnošenja projektnog prijedloga važećih Uputa za prijavitelje nije se mijenjala niti je zasad u planu njena izmjena, budući da poštanske usluge nisu u potpunosti obustavljene. Naime, navedenom točkom propisano je da se projektni prijedlozi podnose isključivo poštanskom pošiljkom ili osobnom dostavom. U vrijeme trajanja pandemije koronavirusa, preporučuje se da prijavitelji iz sigurnosnih razloga ne koriste osobnu dostavu, već da projektne prijedloge šalju poštom, sukladno navedenome u Uputama za prijavitelje. Izmjene ove točke moguće su ovisno o razvoju situacije vezano uz pandemiju virusa COVID-19.  |